देश के दूसरे राज्यों में भी पार्टी कार्यकर्ताओं ने जलाया महंगाई का रावण
आम आदमी पार्टी ने शनिवार विजय दशमी के दिन दिल्ली के सभी 272 वॉर्डों में महंगाई का रावण जलाया। यह दिन बुराई पर अच्छाई की जीत के प्रतीक के तौर पर मनाया जाता है और आम आदमी पार्टी ने महंगाई रुपी बुराई का पुलता फूंक कर देश में महंगाई के ख़िलाफ़ अपना विरोध जताया। इसके अलावा देश के दूसरे राज्यों में भी पार्टी के कार्यकर्ताओं ने महंगाई रुपी रावण का पुलता दहन किया और महंगाई और बढ़ती तेल की क़ीमतों के ख़िलाफ़ अपना विरोध जताया।
आपको बता दें कि देश में बढ़ती महंगाई और पेट्रोल-डीज़ल के बढ़ते दामों के ख़िलाफ़ आम आदमी पार्टी ने अपने विरोध-सप्ताह के तहत दशहरे के दिन पूरी दिल्ली में सभी 272 वॉर्डों में पुतला दहन किया। सभी इलाक़ों में पार्टी के कार्यकर्ता एंव स्थानीय नेता उपस्थित रहे और जनता को साथ लेकर केंद्र सरकार की उन नीतियों का विरोध किया जिसके तहत आज महंगाई आसमान छू रही है।
लक्ष्मी नगर में पेट्रोल-डीजल के बढ़े दाम के खिलाफ महंगाई के रावण का पुतला दहन pic.twitter.com/9YpsqN00NS
— Gopal Rai (@AapKaGopalRai) September 30, 2017
ज्ञात हो कि देश में पेट्रोल के दाम 80 रुपए तक पहुंच गए हैं जबकि अंतर्राष्ट्रीय बाज़ार में कच्चे तेल के दाम काफ़ी कम हो चुके हैं, बावजूद इसके भारत में तेल के दाम आसमान पर हैं। आम आदमी पार्टी की मांग है कि जल्द से जल्द देश में पेट्रोल-डीज़ल के दाम को अंतर्राष्ट्रीय बाज़ार में मौजूद कच्चे तेल की क़ीमतों से जोड़कर तय किया जाए ताकि देश के लोगों को इसका फ़ायदा हो सके।
इससे पहले महंगाई के ख़िलाफ़ अपने विरोध-सप्ताह के तहत आम आदमी पार्टी के सभी विधायकों और पार्षदों ने अलग-अलग दिन पेट्रोलियम मंत्रालय का घेराव किया था जहां तेल की बढ़ती क़ीमतों का पुरज़ोर विरोध किया गया।
"कमरतोड़ महँगाई के खिलाफ़ जनता का आक्रोश"तिलक नगर विजयदशमी के दिन फूँका जा रहा है महँगाई के रावण का पुतला…#कमरतोड़ https://t.co/SEXfVpTs6b
— Jarnail Singh (@JarnailSinghAAP) September 30, 2017
hin_Deva hin_Deva hin_Deva bho_Deva cym_Latn hin_Deva hin_Deva hin_Deva fao_Latn